Publication: Magyar Közlöny
Issue: MK-2000-87 (Year: 2000, Number: 87)
Era: 1990-2004
Section: 
Paragraph Index: 138

6. Személyes adatok védelme A jelen Egyetértési Nyilatkozattal összhangban, az egyénekre vonatkozó adatok átadása az alábbi feltételekkel történik: (i) A fogadó illetékes hatóság jogszabályi előírásainak megfelelően az adatokat kizárólag az átadó illetékes hatóság által meghatározott célra és feltételek mellett használhatja fel. (ii) A hazai jogszabályokkal összhangban, az adatok kizárólag a jelen Egyetértési Nyilatkozat mellékletében meghatározott illetékes hatóságoknak adhatók át. Az adatok más hatóságoknak történő továbbadása kizárólag az adatokat átadó illetékes hatóság előzetes hozzájárulásával történhet. Az adatokat a Résztvevők illetékes hatóságai által egyeztetett módon lehet továbbítani.

Source: https://magyarkozlony.hu/hivatalos-lapok/b437ec04623193339d23d05d460b0c79e61b6a99/dokumentumok/789fbfc710597175e6f1aa4c3994b7f65d31624e/letoltes